

**Šiaulių miesto savivaldybės taryba**

**SPRENDIMAS  
 dėl ŠIAULIŲ MIESTO SAVIVALDYBĖS TARYBOS 2014 M. RUGSĖJO 25 D. SPRENDIMO NR. T-272 „DĖL MOKAMŲ PASLAUGŲ ĮKAINIŲ“** **pakeitimo**

2016 m. birželio 30 d. Nr. T-308

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Šiaulių miesto savivaldybės taryba nusprendžia:

1. Pakeisti Šiaulių miesto savivaldybės tarybos 2014 m. rugsėjo 25 d. sprendimą Nr. T-272 „Dėl mokamų paslaugų įkainių“ (toliau – Sprendimas):

1.1. papildyti Šiaulių miesto švietimo įstaigų ir Pedagoginės psichologinės tarnybos mokamų paslaugų įkainių sąrašą, patvirtintą Sprendimo 1.1 papunkčiu, 10.7 ir 10.8 papunkčiais:

„10.7. sporto salė ikimokyklinio ugdymo įstaigoje 1 val. 10,00

10.8. konferencijų salės nuoma 1 val. 10,00“;

1.2. pakeisti Šiaulių miesto savivaldybės švietimo centro mokamų paslaugų įkainių sąrašo, patvirtinto Sprendimo 1.2 papunkčiu, 41 punktą ir jį išdėstyti taip:

„41. Neformaliojo vaikų švietimo apskaitos elektroninė kortelė (EK),

išduodama praradus ar sugadinus galiojančią EK 1 vnt. 1,40“.

2. Nustatyti, kad Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Artūras Visockas